Diari Oficial de la Generalitat Valenciana


Sumari del DOGV 9967, del 28-10-2024 (2024/11589)

RESOLUCIÓ de 18 d’octubre de 2024, per la qual s'autoritza una transferència de crèdit del capítol 2 al 4 del programa 323B00, Lluita contra la violència sobre la dona, per a incrementar la línia S0380 de la Vicepresidència i Conselleria de Servicis Socials, Igualtat i Vivenda, per import de 425.000,00 euros (expedient 16.031.24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11574

CVE
:   DMPF-Z-8928-24126

Data del document
:   18-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l'exercici 2024, inclou en l'annex de transferències corrents del programa 323B00, Lluita contra la violència sobre la dona, línia de concessió directa S0380, Fons d'indemnització per mort, gran invalidesa i incapacitat permanent absoluta per violència de gènere, la dotació pressupostària del qual resulta insuficient per a atendre les noves sol·licituds que puguen tindre entrada fins al final de l'exercici econòmic.

A càrrec d’esta línia de concessió directa regulada per l'article 168.1.b del Decret 77/2019 i els crèdits del qual tenen la condició d'ampliables previstos en l'article 22.1.t) de la Llei de 8/2023, de pressupostos de la Generalitat per a l'exercici 2024, es tramiten les ajudes econòmiques per a les persones previstes com a beneficiàries en la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.

D'acord amb la proposta del Comissionat per a la Lluita contra la Violència sobre la Dona, el crèdit consignat en la citada línia resulta insuficient per a atendre les noves sol·licituds que puguen tindre entrada fins al final de l'exercici econòmic, ja que en estos moments s'han tramitat i concedit ajudes per l'import total d'esta línia que ascendix a 775.000,00 euros, independentment de la seua comptabilització.

Per tot l'anterior, es proposa una modificació de crèdit destinada a incrementar la dotació de la línia S0380 en 425.000,00 euros, a càrrec del crèdit disponible del capítol 2 del mateix programa pressupostari 323B00, no afectes a compromisos ni a finançament afectat.

A este efecte i en virtut del que disposen els articles 21, 22.1.t) i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública, s'adopta la següent

RESOLUCIÓ

*Primer*

Autoritzar una minoració de crèdit en l'aplicació pressupostària G01160203GE00000G.323B00.22109 per import de 425.000,00 euros.

*Segon*

Autoritzar un augment de crèdit en l'aplicació pressupostària G01160203GE00000G.323B00.48613, línia S0380, Fons d'indemnització per mort, gran invalidesa i incapacitat permanent absoluta per violència de gènere per import de 425.000,00 euros, amb el següent detall:

|  |  |  |  |  |
| --- | --- | --- | --- | --- |
| *Codi línia* | *Denominació* | *Dotació anterior* | *Modificació* | *Dotació actual* |
| S0380 | Fons d'indemnització per mort, gran invalidesa i incapacitat permanent absoluta per violència de gènere | 775.000 | 425.000 | 1.200.000 |

  
  

València, 18 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública